
RAPPORT TAL-KUMMISSJONI LILL-KUNSILL U LILL-PARLAMENT EWROPEW

Rapport ta’ evalwazzjoni dwar l-implimentazzjoni tad-direttiva dwar it-titjib tas-sigurtà tal-portijiet

(Test b’interess għaż-ŻEE)
1. Daħla
L-għan ewlieni tad-Direttiva 2005/65/KE
 tal-Parlament Ewropew u tal-Kunsill tas-26 ta’ Ottubru 2005 dwar it-titjib tas-sigurtà fil-portijiet (“id-Direttiva” jew “id-Direttiva dwar is-sigurtà fil-portijiet”) huma t-tlestija tal-miżuri adottati fl-2004 bir-Regolament (KE) Nru 725/2004
 tal-Parlament Ewropew u tal-Kunsill tal-31 ta’ Marzu 2004 dwar it-titjib fis-sigurtà fuq il-bastimenti u fil-portijiet ("ir-Regolament")
Fil-fatt, l-għan ewlieni tar-Regolament huwa l-implimentazzjoni tal-miżuri Komunitarji sabiex tittejjeb is-sigurtà fuq il-bastimenti u fil-faċilitajiet tal-portijiet, fil-kuntest tat-theddida ta’ atti illeċiti internazzjonali. Ir-Regolament għandu l-għan li jipprovdi bażi għall-interpretazzjoni u l-implimentazzjoni armonizzati, kif ukoll għall-kontroll Komunitarju tal-miżuri speċjali għat-tisħiħ tas-sigurtà marittima adottati mill-konferenza diplomatika tal-Organizzazzjoni Marittima Internazzjonali (OMI) fl-2002. Ir-Regolament iqis l-emenda tal-konvenzjoni internazzjonali tal-1974 dwar is-sikurezza tal-ħajja fuq il-baħar (SOLAS - Safety Of Life At Sea) u l-introduzzjoni tal-kodiċi internazzjonali dwar is-sigurtà tal-bastimenti u l-faċilitajiet tal-port (kodiċi ISPS - International Ship and Port facility Security). Il-miżuri tas-sigurtà marittima imposti minn dan ir-Regolament huma biss parti mill-miżuri meħtieġa sabiex jinkiseb livell adegwat ta' sigurtà tul id-diversi ktajjen tat-trasport konnessi mat-trasport marittimu. L-ambitu tar-Regolament huwa fil-fatt limitat għall-miżuri ta’ sigurtà abbord il-bastimenti u fl-interfaċċa bejn il-port u l-bastiment. Dawn l-obbligi taħt il-Kodiċi ISPS huma dawk li l-Istati Membri ffirmaw bħala prijorità, qabel ma aċċettaw l-implimentazzjoni ta’ obbligi addizzjonali bħala parti mill-adozzjoni tad-Direttiva.
Id-Direttiva tikkompleta l-mekkaniżmu pprovdut mir-Regolament billi tistabbilixxi sistema ta' sigurtà għaż-żoni kollha tal-port, bil-għan li jiġi ggarantit livell għoli ta' sigurtà u indaqs fil-portijiet Ewropej kollha. L-għan tad-Direttiva huwa t-titjib tas-sigurtà fiż-żoni tal-port li mhumiex koperti mir-Regolament u sabiex jiġi żgurat li t-titjib tas-sikurezz tal-port isostni l-miżuri ta’ sigurtà meħuda b’dan ir-Regolament, mingħajr ma jinħolqu obbligi ġodda fl-oqsma diġà rregolati minn dan ir-Regolament. Sabiex tinkiseb il-protezzjoni massima possibbli għall-industriji marittimi u tal-port, għandhom jiġu introdotti miżuri ta' sigurtà tal-portijiet li jkopru kull port fi ħdan perimetru definit speċifikament skont il-każ mill-Istat Membru kkonċernat, biex b'hekk jiġi żgurat li l-miżuri tas-sigurtà meħuda fl-applikazzjoni tar-Regolament (KE) Nru 725/2004 jibbenefikaw minn sigurtà msaħħa fl-inħawi ta' attività tal-portijiet. Dawn il-miżuri għandhom japplikaw għal dawk il-portijiet kollha li fihom hemm waħda jew aktar mill-faċilitajiet tal-port koperti mir-Regolament.
It-tagħqida tar-Regolament dwar it-titjib tas-sigurtà tal-bastimenti u tal-faċilitajiet tal-port u, min-naħa l-oħra, id-Direttiva dwar is-sigurtà tal-port, jipprovdu għalhekk qafas regolatorju għall-ħarsien tal-ħolqa marittima fil-katina tal-loġistika tat-trasport kontra r-riskju ta’ attakk u theddidiet ta’ dan it-tip. Dan il-qafas, li jmur lil hinn mill-obbligi internazzjonali, huwa mfassal sabiex jiżgura l-aħjar livell possibbli ta' sigurtà preventiva għat-trasport marittimu, filwaqt li jiżgura l-kapaċità tal-promozzjoni u t-twettiq tal-kummerċ fuq livell dinji.
Sabiex tiġi kkontrollata l-applikazzjoni tar-Regolament mill-Istati Membri u tiġi vverifikata l-effikaċja tal-miżuri, tal-proċeduri u tal-istrutturi fil-qasam tas-sigurtà marittima fuq il-livell nazzjonali, fl-2005 l-Kummissjoni adottat , ir-Regolament (KE) Nru 884/2005
 li jistabbilixxi l-proċeduri għat-tmexxija tal-ispezzjonijiet fil-qasam tas-sigurtà marittima Sussegwentement, fid-9 ta’ April 2008, il-Kummissjoni adottat ir-Regolament Nru 324/2008
 li jistabbilixxi proċeduri riveduti għal spezzjonijiet mill-Kummissjoni fil-qasam tas-sigurtà marittima li "jistabbilixxi wkoll proċeduri għall-monitoraġġ mill-Kummissjoni tal-implimentazzjoni tad-Direttiva 2005/65/KE, b'mod konġunt mal-ispezzjonijiet fuq il-livell tal-Istati Membri u tal-faċilitajiet tal-portijiet fir-rigward ta’ portijiet…". Dan ir-Regolament li jħassar ir-Regolament (KE) Nru 884/2005, daħal fis-seħħ fl-1 ta’ Mejju 2008.
L-Artikolu 19 tad-Direttiva jipprovdi li:
“Mhux iktar tard minn 15 Diċembru 2008 u kull ħames snin minn hemm 'il quddiem, il-Kummissjoni għandha tippreżenta rapport ta' valutazzjoni lill-Parlament Ewropew u lill-Kunsill ibbażat, fost l-oħrajn, fuq l-informazzjoni miksuba skond l-Artikolu 13 [Kontroll tal-implimentazzjoni u tal-konformità]. Fir-rapport, il-Kummissjoni għandha tanalizza l-konformità ma' din id-Direttiva mill-Istati Membri u l-effettività tal-miżuri meħuda. Jekk ikun neċessarju, din għandha tippreżenta proposti għal miżuri addizzjonali."
Dan ir-rapport jevalwa l-istat tal-implimentazzjoni tad-Direttiva u l-effikaċja tal-miżuri meħuda.
2. Ir-Rilevanza tad-Direttiva
Ta’ min wieħed ifakkar li d-Direttiva tapplika għal kull port fit-territorju ta’ Stat Membru li fih jinsabu waħda jew aktar mill-faċilitajiet tal-port koperti minn pjan ta' sigurtà għall-faċilità tal-port approvat skont ir-Regolament (KE) Nru 725/2004. 

Madwar 750 port fl-Unjoni Ewropew jidħlu fl-ambitu tad-Direttiva (ara l-Anness II). Madankollu, it-tqassim ġeografiku ta’ dawn il-portijiet huwa pjuttost inugwali, billi 590 minnhom (80%) jinsabu f'seba’ Stati Membri biss (ir-Renju Unit, l-Italja, il-Greċja, id-Danimarka, Spanja, il-Ġermanja u Franza
). Flimkien mal-portijiet Belġjani u Olandiżi, il-portijiet ta' dawn is-seba' pajjiżi jikkostitwixxu punti ta' dħul għall-oġġetti importati fl-Unjoni Ewropea għal-benfiċċju tal-Istati membri kollha
.
F'Settembru 2006, ġie organizzat seminar fuq l-inizjattiva tas-servizz tal-Kummissjoni bil-għan li l-Istati Membri u l-Kummissjoni jkunu jistgħu ipartu tagħrif dwar il-metodi previsti għat-traspożizzjoni u l-implimentazzjoni tad-Direttiva. Dawn l-iskambji informali ppermettew ukoll li dawk responsabbli għas-sigurtà marittima fl-Istati Membri jsaħħu rabtiet ta’ fiduċja reċiproka, jieħdu sehem f’riflessjoni usa’ dwar il-kwistjonijiet diffiċli li jikkonċernaw l-implimentazzjoni tad-Direttiva
 u jibdew jiskambjaw tagħrif dwar il-mekkaniżmi u l-prattiki użati, u b’hekk jgħinu jgħollu l-istandards tas-sikurezza fl-oqsma li huma inkarigati minnhom l-awtoritajiet tal-port, l-aktar iż-żoni madwar il-faċilitajiet tal-port jew li jagħtu aċċess għalihom.
3. Il-metodu u l-għan tal-evalwazzjoni
Sabiex jitħejja dan ir-rapport, il-Kummissjoni stiednet lill-Istati Membri kmieni fis-sajf tal-2008, biex iwieġbu kwestjonarju
 dwar it-traspożizzjoni u l-applikazzjoni tad-Direttiva. Għoxrin Stat Membru (mit-22 li kellhom jittrasponu d-Direttiva) wieġbu għal dan il-kwestjonarju. 

Il-Kummissjoni tat bidu wkoll għall-proċeduri għall-monitoraġġ tal-applikazzjoni tad-Direttiva 2005/65/KE fil-qafas tal-ispezzjonijiet imwettqa fl-ambitu tas-sigurtà tal-portijiet. Mis-sajf tal-2008, fir-rigward tal-portijiet, proċeduri għall-monitoraġġ tal-applikazzjoni tad-Direttiva twettqu, skont ir-Regolament Nru 324/2008, mill-Kummissjoni fl-istess ħin tal-ispezzjonijiet fil-livell tal-Istati membri u tal-faċilitajiet tal-port. F’nofs Ottubru 2008, saru erba’ spezzjonijiet, jiġifieri l-applikazzjoni tad-Direttiva ġiet ikkontrollata f’erba’ Stati Membri differenti.
Billi, minn naħa, il-ħajja s'issa qasira tar-Regolament (KE) Nru 324/2008 li jistabbilixxi proċeduri riveduti għal spezzjonijiet mill-Kummissjoni fil-qasam tas-sigurtà marittima u, min-naħa l-oħra, id-dewmien li bih bosta Stati Membri ttrasponew id-Direttiva u implimentaw id-dispożizzjonijiet tagħha f’termini prattiċi, ikun prmeatur li jinġibdu konklużjonijiet finali fir-rigward tal-impatt tiegħu. Għaldaqstant, dan ir-rapport jiffoka fuq kwistjonijiet marbuta mal-implimentazzjoni u r-riżultati fit-terminu qasir. 
4. L-Implimentazzjoni tad-Direttiva
4.1. It-traspożizzjoni fil-liġi nazzjonali
Adottatat fis-26 ta’ Ottubru 2005, id-Direttiva ġiet trasposta b’pass kajman fil-liġi nazzjonali tal-Istati Membri tul l-2007 u l-2008. Il-biċċa l-kbira tal-Istati Membri
 li kien jeħtiġilhom jittrasponu d-dispożizzjonijiet tad-Direttiva fil-liġi nazzjonali għamlu hekk biss wara li kienet għaddiet l-iskadenza għall-implimentazzjoni (il-15 ta' Ġunju 2007). Sitt Stati Membri biss innotifikaw il-miżuri nazzjonali qabel din l-iskadenza għat-traspożizzjoni, u segwewhom ftit wara sitt Stati Membri oħra. Il-medja tad-dewmien fit-traspożizzjoni kienet ta’ sitt xhur
. Għaxar proċeduri ta’ ksur ingħataw bidu mis-servizzi tal-Kummissjoni minħabba nuqqas ta’ notifika tal-miżuri nazzjonali ta’ traspożizzjoni, li ssarfu f’għaxar ittri ta’ avviż formali mibgħuta fl-1 ta’ Awwissu 2007, segwiti minn sitt opinjonijiet motivati bejn Novembru 2007 u Frar 2008. Fl-1 ta' Jannar 2008, seba' Stati Membri kien għad kellhom jadottaw u jikkonumikaw lill-Kummissjoni l-miżuri nazzjonali tagħhom tat-traspożizzjoni tad-Direttiva. Fl-aħħarnett, fit-18 ta’ Settembru 2008, il-Kummissjoni ddeċidiet li tieħu azzjoni fil-Qorti tal-Ġustizza minħabba n-nuqqas ta' notifika ta' miżuri nazzjonali ta' traspożizzjoni fiż-żmien meħtieġ, kontra l-aħħar żewġ Stati Membri
 li ma kinux irrispettaw l-iskadenza. 

Ta’ min wieħed jinnota li d-dewmien fit-tħejjija u l-adozzjoni tal-miżuri nazzjonali ta’ traspożizzjoni f’għadd ta’ Stati Membri affettwa azzjonijiet oħra, fis-sens li l-awtoritajiet rilevanti ma setgħux jimplimentaw id-Direttiva sakemm il-miżuri nazzjonali ma kienux ġew definittivament approvati u adottati. 

4.2. Il-konformità tal-miżuri nazzjonali adottati għat-traspożizzjoni tad-Direttiva
L-adozzjoni mdewma tat-testi leġiżlattivi nazzjonali li jimplimentaw id-Direttiva fl-Istati Membri fissret li s-servizzi tal-Kummissjoni għadhom ma jistgħux ilestu għal kollox eżami dettaljat tal-konformità tal-miżuri notifikati mad-dispożizzjonijiet rilevanti tad-Direttiva. Minkejja li analiżi inizjali turi li, kollox ma’ kollox, l-Istati Membri ttrasponew kif xieraq id-Direttiva fil-leġiżlazzjoni nazzjonali, l-applikazzjoni lokali tad-dispożizzjonijiet rilevanti tad-Direttiva għadha fil-biċċa l-kbira ma seħħitx, kif juru l-ewwel żjajjar ta’ spezzjoni
 mwettqa mill-Kummissjoni sabiex tiġi kkontrollata l-applikazzjoni tad-Direttiva fil-portijiet.
Darba li t-testi nazzjonali kollha jkunu ntbagħtu lill-Kummissjoni (jiġifieri sa tmiem l-2008 jew kmieni fl-2009), il-Kummissjoni se tmexxi ezami aktar dettaljat dwar il-miżuri nazzjonali ta’ traspożizzjoni u dispożizzjonijiet sussegwenti magħmula mill-Istati Membri sabiex issir valutazzjoni globali (jiġifieri li tkopri l-Istati Membri rilevanti kollha) dwar jekk il-miżuri nazzjonali jikkonfromawx mad-dispożizzjonijiet rilevanti tad-Direttiva.
Fl-2009, il-programm ta’ ħidma għat-twettiq tal-ispezzjonijiet fuq is-sigurtà marittima mwettqa mill-Kummissjoni sejrin sistematikament jinkludu taqsima biex jiġi vverifikat li qed jiġu applikati kif suppost il-proċeduri għall-monitoraġġ tal-applikazzjoni tad-Direttiva. 

5. Kwistjonijiet ewlenin
Wara l-ġrajjiet traġiċi tal-2001 (fil-11 ta' Settembru fi New York u Washington), tal-2004 (fil-11 ta' Marzu f'Madrid), u mbagħad fl-2005 (fis-7 ta' Lulju f'Londra), id-Direttiva dwar is-sigurtà tal-portijiet tagħti risposta għat-tħassib imqajjem mill-ħtieġa li tittejjeb is-sigurtà għall-modi kollha tat-trasport, partikolarment permezz tat-tisħiħ tal-qafas ġuridiku u t-titjib tal-mekkaniżmi għall-prevenzjoni. 

F'konformità mal-prinċipju tas-sussidjarjetà, id-Direttiva tistipula li l-Istati Membri għandhom huma stess jistabbilixxu l-fruntieri tal-portijiet tagħhom u tħallihom ħielsa li jiddeċidu jekk japplikawhomx għaż-żoni tal-madwar. L-Istati Membri għandhom ukoll jiżguraw li l-valutazzjonijiet tas-sigurtà tal-port u l-pjanijiet għas-sigurtà tal-port jitfasslu kif jixraq. L-idea tal-koleġiżlaturi kienet li jintużaw l-istess strutturi u entitajiet ta' sigurtà bħal tar-Regolament, sabiex tinħoloq sistema ta’ sigurtà li tkun tista’ tintuża mill-katina kollha kemm hi tal-loġistika tat-trasport marittimu, biex jiġu inklużi l-bastimenti, it-terminals u ż-żoni tal-port. Dan l-approċċ għandu jippermetti tħaffif tal-proċeduri kif ukoll joħloq sinerġiji bejn l-awtoritajiet tas-sigurtà fl-Istati Membri.
Dan il-kapitlu jitratta kwistjonijiet ewlenin identifikati fl-eżerċizzju ta’ evalwazzjoni. 

5.1. Il-perimetru ta’ kull port
Il-portijiet ivarjaw bil-kbir f’terimni tal-istatus, is-sjieda, id-daqs, il-funzjoni u l-karatteristiċi geografiċi. Diffiċli tiġi stabbilita tipoloġija, l-aktar minħabba l-fatt li bosta portijiet jistgħu jintużaw għal kull tip ta’ attività (kummerċjali, industrijali eċċ) fi ħdan iż-żona tal-port. L-istrutturi tal-portijiet ivarjaw bejn portijiet "storiċi" li madwarhom tkun żviluppat belt, u portijiet "moderni", maħluqa mix-xejn, u marbuta direttament mal-madwar tagħhom u forom oħra ta' komunikazzjoni u trasport. Id-diversità ġeografika ta’ ċerti żoni tal-port, l-integrazzjoni tagħhom fit-tessut urban jew ma’ siti industrijali u kummerċjali sikwit jagħmluha diffċili tiddefinixxi l-perimetru tal-port għall-finijiet tas-sigurtà.
Id-diffikultà fid-determinazzjoni tal-limiti taż-żona tal-port, li tagħmel parti mill-ambitu tal-applikazzjoni tad-Direttiva, issarrfet f'approċċi diversi minn Stat Membru għall-ieħor. L-awtoritajiet tal-port ġew ikkonsultati u involuti sabiex jiddeterminaw il-limiti taż-żona tal-port. F’ċerti Stati Membri, dan il-limitu ġie definit abbażi tal-kompetenzi eżistenti ta' ċerti awtoritajiet jew ta' ċerti faċilitajiet tal-port, filwaqt li fi Stati Membri oħra l-perimetru ġie limitat għal dawk l-attivitajiet b'rabta marittima diretta. Dan ifisser li l-ambitu tad-Direttiva ma jinkludix, partikolarment, opri tal-baħar għall-użu rikreattiv u l-faċilitajiet marbuta magħhom, żoni residenzjali jew attivitajiet kummerċjali u industrijali. 

Ġeneralemnt, fid-dawl tal-prinċipju li l-portijiet iggvernati mid-Direttiva huma dawk fejn jinstabu faċiltajiet tal-port u li huma is-suġġett ta’ pjan ta’ sigurtà għall-istallazzjoni tal-port approvata skont ir-Regolament (KE) Nru 725/2004, il-perimetru taż-żona tal-port sikwit ġie stabbilit mill-Istati Membri skont il-każ, fid-dawl tal-kundizzjonijiet lokali speċifiċi. Fil-fatt, it-twaqqif ta' sistema ta' sigurtà f'kull żona ta' port għandu jqis il-koeżistenza strutturali u storika meħtieġa tal-attivitajiet kummerċjali, is-sajf u l-opri tal-baħar għall-użu rikreattiv. Minkejja li attakki terroristi fil-portijiet jafu joħolqu taqlib kbir fis-sistemi tat-trasport u jikkaġunaw danni gravi fil-portijiet u ġrieħi lir-residenti ta' dawn iż-żoni, il-miżuri meħuda permezz tal-pjanijiet għas-sigurtà tal-portijiet, partikolarment għall-ewwel minn tliet livelli ta’ sigurtà, jagħmilha possibbli biex l-operazzjonijiet kummerċjali u tal-moviment tal-persuni neċessarji fil-portijiet iseħħu b'mod flessibbli.
5.2. Informazzjoni li tirriżulta mill-valutazzjoni tas-sigurtà tal-portijiet.
Il-valutazzjoni tas-sigurtà għadha ma ġietx iffinalizzata għall-portijiet kollha, l-aktar minħabba nuqqas ta’ bażi regolatorja nazzjonali. L-evalwazzjoni għandha tippermetti l-identifikazzjoni tal-assi u l-infrastruttura li jeħtieġu l-ħarsien mit-theddidiet u riksji ta’ azzjoni illegali intenzjonali li jħabbtu wiċċhom magħhom l-attivitajiet tal-port. Ġaladarba tiġi ddeterminata l-vulnerabbiltà potenzjali tal-infrastrutturi, il-fażi li ssegwi tkun tikkonsisti fit-tfassil u l-implimentazzjoni ta' miżuri xierqa li jippermettu li jiġu affrontati r-riskji, għal kull wieħġd mit-tliet livelli ta' riskju identifikati (normali, jikber, għoli), partikolarment billi jintuża tagħmir tekniku xieraq għan-natura speċifika tal-portijiet ikkonċernati. L-evalwazzjoni jeħtiġilha tintemm bid-definizzjoni tal-perimetru ta’ kull port u billi jiġu proposti miżuri effettivi stipulati fi pjan ta’ sigurtà tal-port, li għandu jiġi implimentat sabiex jiġu miġġielda t-theddidiet u r-riksji identifikati. 

F’bosta Stati Membri, din l-evalwazzjoni tressqet għall-parir ta' kumitat lokali dwar is-sigurtà tal-port ippresedut mill-awtorità tas-sigurtà tal-port. Dan il-kumitat lokali huwa ġeneralment magħmul minn rappreżentati lokali tal-amministrazzjonijiet li jaħdmu fil-port u li jikkontribwixxu għas-sigurtà (servizzi tal-pulizija, gwardjani tax-xtut, affarijiet marittimi, dwana, pulizja armata eċċ.) Spiss jiġri li l-awtorità kompetenti tippubblika l-approvazzjoni tagħha tal-pjan ta’ valutazzjoni u ta' sigurtà tal-port biss wara li tkun irċeviet l-opinjoni tal-kumitat lokali. L-importanza li l-partijiet kollha responsabbli għas-sigurtà tal-port jaħdmu flimkien intweriet għal darb’ oħra bħala kundizzjoni essenjzali għat-twettiq ta’ dawn il-valutazzjonijiet u għall-implimentazzjoni tal-pjanijiet.
Id-Direttiva tipprovdi wkoll li l-Istati Membri għandhom jaħtru uffiċjal tas-sigurtà tal-port f’kull port. Dawn l-uffiċjali, maħtura mill-awtorità rilevanti, jaqduha ta’ korrispondenti dwar kwistjonijiet marbuta mas-sigurtà tal-port. L-Istati Membri ħassew li qabel ma jinħatru dawn l-uffiċjali, jeħtiġilhom jitħarrġu fi kwistjoniet tas-sigurtà. Minkejja li d-Direttiva ma tipprovdi xejn f'dan ir-rigward, jidher b’mod ġenerali li l-għarfien tal-uffċijali tas-sigurtà tal-port jiġi mmonitorjat u jinħarġilhom ċertifikat ta’ kompetenza.
5.3. Il-kontroll u s-sorveljanza tal-pjanijiet tas-sigurtà tal-port u l-implimentazzjoni tagħhom
Skont l-Artikolu 13 tad-Direttiva, l-Istati Membri għandhom jistabbilixxu sistema li tiżgura superviżjoni adegwata u regolari tal-pjanijiet tas-sigurtà tal-portijiet u l-implimentazzjoni tagħhom. 

B’mod ġenerali, l-Istati Membri ddelegaw dan ir-rwol lill-amministrazzjonijiet ċentrali li jwettqu jew iqabbdu l-implimentazzjoni ta’ verifiki u spezzjonijiet (regolari jew għall-għarrieda) fil-portijiet, sabiex jiżguraw li l-pjanijiet jimxu mar-regolamenti, li l-miżuri ta’ sigurtà implimentati jilħqu r-rekwiżiti tal-pjan, u li kull miżura meħtieġa tkun ittieħdet u ġiet implimentata.
Barra minn hekk, l-awtoritajiet nazzjonali ġenerlament jipprovdu wkoll appoġġ sinifikanti lill-portijiet u lill-awtoritajiet rilevanti fil-forma ta' pariri u assistenza, partikolarment fir-rigward tat-tfassil tal-pjanijiet u f'laqgħat lokali tal-kumitati dwar is-sigurtà.
5.4. Organizzazzjoni rikonoxxuta tas-sigurtà
Organizzazzjonijiet rikonoxxuti tas-sigurtà li jilħqu l-kundizzjonijiet pprovduti fl-Anness IV tad-Direttiva jistgħu jiġu kkonsultati u użati sabiex iwettqu valutazzjonijiet u jħejju pjanijiet. Madankollu, organizzazzjoni rikonoxxuta tas-sigurtà li tkun wettqet valutazzjoni tas-sigurtà jew irrivediet tali valutazzjoni għal port mhix permessa li tistabbilixxi jew li tirrevedi l-pjan tas-sigurtà għall-istess port.
Il-possibbiltà tar-rikors għall-organizzazzjonijiet rikonoxxuti tas-sigurtà (RSO) tvarja minn Stat Membru għall-ieħor. Minkejja li ċerti Stati Membri jqisu li l-RSO li jilħqu l-kundizzjonijiet ipprovduti mid-Direttiva jistgħu jwettqu l-valutazzjonijiet tal-port u jħejju l-pjanijiet tas-sigurtà tal-portijiet, il-biċċa l-kbira minnhom iqisu l-portijiet u l-faċilitajiet tal-portijiet bħala infrastrutturi kritiċi nazzjonali, u li għalhekk mhux possibbli jiddelegaw ir-responsabbiltà regolatorja għalihom. Dan huwa l-każ l-aktar għall-istati Membri li għandhom biżżejjed kapaċità amministrattiva biex iwettqu dawn l-obbligi b'mod kompetenti, effiċjenti u għal kollox indipendenti. Il-kwistjoni tar-rikors għall-RSO hija waħda kumplessa ħafna u bħalissa għad mhemmx l-esperjenza meħtieġa, fir-rigward tal-portijiet, biex wieħed jasal għal konklużjonijiet xierqa fir-rigward tal-ispejjeż u l-affidabbiltà tas-servizz ipprovdut.
6. Sommarju
Minkejja li d-Direttiva ġiet adottata fl-ewwel qari b'maġġoranza kbira fil-Parlament Ewropew u unanimament mill-Kunsill, u minkejja li l-perjodu għat-traspożizzjoni fil-liġi nazzjonali ġie estiż mill-perjodu inzijali ta’12-il xahar li kien hemm fl-ewwel proposta tal-Kummissjoni għal 18-il xahar, bosta mill-Istati Membri ttrasponew id-Direttiva wara li kien għadda dan il-perjodu, u xi wħud b'dewmien sinifikanti li seta' jitnaqqas biss bil-ftuħ ta' proċeduri ta' ksur.
Madankollu, l-impressjoni globali hija li d-dispożizzjonijiet ewlenin tad-Direttiva, li jmorru lil hinn mill-obbligi internazzjonali, ġew inkorporati fil-leġiżlazzjoni u r-regolamenti nazzjonali tal-Istati Membri. Xorta waħda, għad hemm xi diffikultajiet organizzattivi u funzjonali f' termini ta' implimentazzjoni prattika fuq il-livell tal-port. L-amministrazzjonijiet lokali għandhom mhumiex mgħammra għal kollox bl-informazzjoni kollha meħtieġa sabiex jiżguraw l-implimentazzjoni prattika tad-Direttiva.
Id-diffikultajiet ewlenin li wieħed jiltaqa’ magħhom iduru mad-definizzjoni ta’ perimetru ta’ port. Dan isir skont il-każ, billi jintuża ir-riżultati u l-informazzjoni miksuba waqt il-valutazzjoni tas-sigurtà tal-port. Il-varjetà wiesgħa ta’ portijiet, il-firxa tal-istatus ġuridiku tal-faċilitajiet u l-infrastrutturi tal-port, l-irkib ta' żoni li mhumiex direttament involuti fl-attività kummerċjali tal-port fl-ispazju ġeografiku tiegħu, u l-ħtieġa tas-sinerġija f'termini ta' għan ta' sigurtà mifhum u aċċettat minn kulħadd, huma firxa wiesgħa ta' fatturi li jagħmlu t-twettiq tal-valutazzjonijiet tas-sikurezza tal-port proċess twil u diffiċli.
7. Konklużjoni
Billi l-esperjenza tal-Kummissjoni dwar l-applikazzjoni tad-Direttiva għadha relattivament qasira u reċenti, għadu kmieni wisq biex issir valutazzjoni finali tal-impatt tad-Direttiva. 

Madankollu, wara l-ħidma diffiċli lejn l-implimentazzjoni tad-dispożizzjonijiet imfassla biex itejbu s-sigurtà tal-bastimenti u tal-faċilitajiet tal-port, li l-Istati Membri ilhom għaddejjin biha mill-2004, l-isfida issa hija li jitlestew dispożizzjonijiet tas-sigurtà kompluti għaż-żoni tal-portijiet sabiex tiġi żgurata sigurtà għolja u komparabbli fil-portijiet Ewropej kollha. Il-ħidma mwettqa mill-Istati Membri bil-għan li titlesta t-traspożizzjoni tad-Direttiva sal-aħħar livelli lokali għandha tkompli, mhux biss sabiex jitlesta l-qafas regolatorju għas-sigurtà marittima, iżda fuq kollox biex tissaħħaħ is-sigurtà fl-oqsma marittimi u ta’ attività tal-port u sabiex jiġi żgurat l-akbar ħarsien għal dawn l-attivitejit fil-perimetri tal-portijiet kollha. Ta’ min ukoll wieħed iżomm f’moħħu li s-sigurtà tal-katina tal-loġistika kollha kemm hi qatt mhi se tkun akbar minn dik tal-aktar ħolqa dgħajfa tagħha.
Skont dawn il-konklużjonijiet, il-Kummissjoni tfakkar li s-sigurtà tal-portijiet u ż-żoni għalihom hija essenzjali biex tiġi assigurata s-sigurtà globali tat-trasport marittimu. Mhuwa fl-interess ta’ ħadd li l-passiġġieri jew il-merkanizja jinħattu jew jiġu fdati lil port li mhuwiex meqjus bħala "sikur ". Il-kundizzjonijiet tas-sigurtà tal-portijiet jeħtieġu grad għoli ta’ viġilanza mill-Istati Membri u ta’ tħejjija min-naħa ta’ kull min hu kkonċernat sabiex jiġi garantit livell għoli u ndaqs ta’ sigurtà fil-portijiet Ewropej kollha. Għal din ir-raġuni, f’dak li għandu x’jaqsam mas-sigurtà fiż-żoni marittimi u fil-portijiet, jeħtieġ li tkompli l-ħidma lejn it-titjib permamenti tal-miżuri ta’ prevenzjoni, ħarsien u reazzjoni, sabiex jiġu affrontati t-theddidiet il-ġodda tat-terroriżmu, il-piraterija u kull att illegali intenzjonali ieħor. Għal dan il-għan, il-programm ta’ ħidma għat-tmexxija tal-ispezzjonijiet fuq is-sigurtà marittima mwettqa mill-Kummissjoni fil qasam tas-sigurtà marittima sejjer sistematikament jinkludi, mill-2009 ‘l hemm, komponenet biex jiġi vverifikat li qed jiġu applikati kif suppost il-proċeduri għall-monitoraġġ tal-applikazzjoni tad-Direttiva. 

Barra minn hekk, il-Kummissjoni tipproponi li teżamina l-limiti li għandhom quddiemhom l-awtoritajiet kompetneti fl-implimentazzjoni ta’ dawn il-miżuri ta’ sigurtà. Dan l-istudju għandu jkun jista’ jippermetti tipoloġija oġġettiva tal-portijiet u li jiġi eżaminat kif jistgħu jiġu integrati bl-aħjar mod, fl-interess tal-atturi portwali kkonċernati, is-suġġerimenti dwar l-implimentazzjoni tal-miżuri ta’ sigurtà meħtieġa li jħarsu mill-atti illegali u l-konsegwenzi devastanti tagħhom. Ir-riċerka għandha bilfors tiffoka fuq l-interazzjonijiet bejn iż-żoni differenti tal-attivitajiet tal-portijiet, fosthom dawk kummerċjali, industrijali, residenjzali jew iddedikati għal attivitajiet nawtiċi oħra bħas-sajd u l-ibburdjar rikreattiv b'impatt dirett jew indirett fuq is-sigurtà tal-port. Skont il-karatteristiċi identifikati għal kull tip ta’ port, għandha ssir riċerka dwar l-atar mod xieraq għall-iżgurar tal-bilanċ neċessarju bejn il-prinċipji fundamentali tal-ħelsien u l-implimentazzjoni tal-miżuri essenzjali sabiex jitqiesu l-vulnerabbiltajiet u sabiex ikun hemm reazzjoni għat-theddidiet: dan kollu biex jiġi żgurat, skont il-valutazzjoni tal-livell tar-riskju, l-aħjar ħarsien għall-utenti kollha tal-port u tat-trasport marittimu, u għall-ekonomija u s-soċjetà Ewropea in ġenerali.

ANNESSI

Anness I: Tabella dwar il-qagħda tat-traspożizzjoni tad-direttiva fl-Istati Membri
Anness II : Tabella tal-għadd ta’ portijiet skont l-Istat Membru li jidħlu fl-ambitu tad-Direttiva 


ANNESS I: TABELLA DWAR IL-QAGĦDA TAT-TRASPOŻIZZJONI TAD-DIRETTIVA FL-ISTATI MEMBRI (SAL-15/10/2008)

Notifika tat-totalità tal-miżuri nazzjonali ta’ traspożizzjoni (MNE) tad-Direttiva.

Skadenza tat-traspożizzjoni: 15/06/2007 (art. 18)

	Stati Membri

(1)
	It-trasposizzjoni tad-direttiva fil-liġi nazzjonali(4)
	Proċeduri ta’ ksur miftuħa

	
	
	Bgħit ta’ ittra ta’ tqegħid fil-mora
	Bgħit tal-opinjoni motivata
	Deċiżjoni ta’ rikors għall-Qorti tal-Ġustizzja

	Il-Belġju
	27/04/2007
	
	
	

	Il-Bulgarija
	28/08/2007
	01/08/2007
	
	

	Ċipru (5)
	27/07/2007
	01/08/2007
	
	

	Il-Ġermanja
	Mhux kompluta 7/8 (2)
	01/08/2007
	29/02/2008
	

	Id-Danimarka
	10/07/2007
	
	
	

	L-Estonja
	-
	01/08/2007
	28/11/2007
	18/09/2008

	Il-Greċja
	15/01/2008
	01/08/2007
	
	

	Spanja
	9/01/2008
	01/08/2007
	28/11/2007
	

	Il-Finlandja
	12/06/2007
	
	
	

	Franza
	16/07/2007
	
	
	

	L-Irlanda
	18/07/2007
	
	
	

	L-Italja
	10/11/2007
	01/08/2007
	
	

	Il-Litwanja
	31/01/2007
	
	
	

	Il-Latvja
	31/08/2006
	
	
	

	Malta
	10/01/2008
	01/08/2007
	28/11/2007
	

	L-Olanda
	13/06/2007
	
	
	

	Il-Polonja
	30/09/2008
	01/08/2007
	29/02/2008
	

	Il-Portugall
	21/11/2006
	
	
	

	Ir-Rumanija
	14/06/2007
	
	
	

	L-Iżvezja
	30/05/2007
	
	
	

	Is-Slovenja
	26/05/2007
	
	
	

	Ir-Renju Unit
	Parzjali(3)
	01/08/2007
	28/11/2007
	18/09/2008


(1) Ladarba din il-miżura jew din d-Direttiva titratta l-portijiet marittimi, l-obbligi msemmija hawn ma japplikawx għall-Awstrija, ir-Repubblika Ċeka, l-Ungerija, il-Lussemburgu jew is-Slovakkja (il-Premessa Nru 18).

(2) Fdi-dawl tal-karattru federali tal-Istat, id-Direttiva hija tal-kompetenza tal-Länderli għandhom jittrasponu d-Direttiva. Bħalissa, 7 minn 8 Länderli għandhom jittrasponu d-Direttiva adottaw miżuri ta’ traspożizzjoni li ġew notifikati lill-Kummissjon .Fl-14/10/2008, l-awtoritajiet Ġermaniżi ikkomunikaw il-miżuri li għad baqa’ se jiġu adottati fix-xahar ta’ Diċmebru 2008 (il-Land tas-Sassonja t’Isfel). 
(3) Fit-3/09/2008, l-awtoritajiet tar-Renju Unit ikkomunikaw il-miżuri tat-traspożizzjoni għall-Ġibilità biss, filwaqt li l-miżuri ta' traspożizzjoni għall-Gran Brittanja u l-Irlanda ta' Fuq qegħdin jitħejjew iżda għadhom ma ġewx adottati definittivament.

(4) In-notifiki tal-Istati Membri huma miżmuma fid-database tal-Kummissjoni, li jieħu ħsiebha s-Segretarjat Ġenerali 
(5) Għal Ċipru, in-notifika tal-miżuri nazzjonali u l-ittra tat-tqegħid fil-mora ikkoinċidew ma’ xulxin, u l-proċedura tal-ksur ġiet arkivjata minnufih.

ANNESS II: TABELLA TAL-GĦADD TA’ PORTIJIET SKONT L-ISTAT MEMBRU LI JIDĦLU FL-AMBITU TAD-DIRETTIVA

	L-Istat Membru
	Numru ta’ portijiet skont id-Direttiva (1)
	Numru ta’ portijiet 
> 1 Mt ou 
> 1 Mpass./sena
	L-Istat Membru
	Numru ta’ portijiet skont id-Direttiva (1)
	Numru ta’ portijiet 
> 1 Mt ou 
> 1 Mpass./sena

	L-Awstrija
	N/A (2)
	-
	L-Italja
	90
	28

	Il-Belġju
	4
	4
	Il-Litwanja
	2
	1

	Il-Bulgarija
	17
	2
	Il-Lussemburgu
	N/A (2)
	-

	Ċipru
	3
	1
	Il-Latvja
	6
	2

	Ir-Rep. Ċeka
	N/A (2)
	-
	Malta
	5
	2

	Il-Ġermanja
	62
	17
	L-Olanda
	20
	12

	Id-Danimarka
	79
	16
	Il-Polonja
	9
	4

	L-Estonja
	14
	4
	Il-Portugall
	17
	6

	Il-Greċja
	81 
	9
	Ir-Rumanija
	11
	8

	Spanja
	78
	31
	L-Iżvezja
	27
	26

	Il-Finlandja
	14
	14
	Is-Slovenja
	1
	1

	Franza
	47
	18
	Ir-Rep. Slovakka
	N/A (2)
	-

	L-Ungerija
	N/A (2)
	-
	Ir-Renju Unit
	153
	51

	L-Irlanda
	18
	6
	TOTAL
	754
	263


(1) Ċifri li jirriżultaw mill-komunikazzjoni tal-Istati Membri tal-lista ta’ portijiet ikkonċernati skont id-dispożizzjoni relevanti tal-Artikolu 12 tad-Direttiva.

(2) Ladarba din il-miżura jew din d-Direttiva titratta l-portijiet marittimi, l-obbligi msemmija hawn ma japplikawx għall-Awstrija, ir-Repubblika Ċeka, l-Ungerija, il-Lussemburgu jew is-Slovakkja (il-Premessa Nru 18).[image: image2.wmf] 

�	Id-Direttiva 2005/65/KE tal-Parlament Ewropew u tal-Kunsill tas-26 ta' Ottubru 2005 dwar it-titjib tas-sigurtà fil-portijiet – ĠU L 310, -25.11.2005, p. 28.


�	Ir-Regolament Nru 725/2004 tal-Parlament Ewropew u tal-Kunsill tal-31 ta' Marzu 2004 dwar it-titjib fis-sigurtà fuq il-bastimenti u fil-portijiet - ĠU L 129, 29.4.2004, p. 6.


�	Ir-Regolament tal-Kummissjoni (KE) Nru 884/2005 tal-10 ta’ Ġunju 2005 li jistabbilixxi proċedutri għat-twettiq ta’ spezzjonijiet mill-Kummissjoni fil-qasam tas-sigurtà marittima [traduzzjoni mhux uffiċjali] 


�	Ir-Regolament tal-Kummissjoni (KE) Nru 324/2008 tad-9 ta’ April 2008 li jistabbilixxi proċeduri riveduti għal spezzjonijiet mill-Kummissjoni fil-qasam tas-sigurtà marittima - ĠU L 98, 10.4.2008, p. 5. 


�	Ara l-Anness II. Il-lista tal-Istati Membri qiegħda f'ordni dejjem tonqos tan-numru tal-portijiet li jidħlu fl-ambitu tad-Direttiva.


�	L-importazzjoni fil-portijiet tas-7 Stati Membri msemmija tirrappreżenta 66% tal-importazzjoni kollha li daħlet fl-UE-27 bil-baħar fl-2006 (sors: Eurostat).


�	Bħal, pereżempju, id-delimitazzjoni tal-limiti ta’ barra ta’ port għal raġunijiet ta’ sigurtà, is-siġurtà tal-ilmijiet fi ħdan il-port, il-monitoraġġ tal-approċċi tal-port jew il-koordinazzjoni bejn is-servizzi fi ħdan l-Istati Membri. 


�	Id-Dokument MARSEC 2316 (imqassam waqt il-laqgħa tal-kumitat ‘Sigurtà Martittima » fis-27 ta’ Ġunju 2008). Fl-20/10/2008, il-Latvja u Malta kienu għadhom ma bagħtux il-kwestjonarju lest tagħhom.


�	Ladarba din d-Direttiva titratta l-portijiet marittimi, l-obbligi msemmija hawn ma japplikawx għall-Awstrija, ir-Repubblika Ċeka, l-Ungerija, il-Lussemburgu jew is-Slovakkja (il-Premessa Nru 18).


�	Id-dati tan-notifika tal-miżuri tat-traspożizzjoni qegħdin imniżżla fl-Anness I.


�	L-Estonja u r-Renju Unit.


�	L-4 portijiet spezzjonati f'4 Stati Membri differenti, f'Settembru u Ottubru 2008, kienu għadhom ma bdewx ix-xogħol preliminari għall-valutazzjoni tal-abbozzar u l-adozzjoni tal-pjanijiet ta’ sigurtà.

